In nomine Domini Dei æterni,  Salvatoris nostri Jesu Christi, HLUDOVVICUS misericordiâ Dei Rex. Notum esse volumus cunctis fidelibus sanctæ Dei Ecclesiæ,  nostris, præsentibus scilicet atque futuris, quoniam nos de æternâ remuneratione, ac salute animæ nostræ, sed  genitoris ac genitricis nostræ cogitantes; deprecante etiam Geilone venerabili Abbate, villam quæ vocatur Ulcasiacus, cum Ecclesiâ in honore Sancti Petri, sitam in pago Matisconensi super fluvium Segonnam,  omnibus appendiciis  integritatibus suis, monasterio quod vocatur Tornucium, in honore Sanctæ Mariæ,  Sancti Filiberti Confessoris Christi,  Sancti Valeriani Martyris constructo, in pago Cavillonensi, super fluvium Segonnam, ad hospitale pauperum tradimus, atque perpetualiter delegamus. In pago verò Lugdunensi super fluvium nomine Salliam, villam Lovingo, cum Ecclesiâ in honore Sancti Martini,  omnibus integritatibus  appendiciis suis, in luminaribus ejusdem Ecclesiæ, ob perpetuam nostri mercedem, per hoc nostræ auctoritatis præceptum perpetualiter deputamus. Ità ut nullus Abba, aut aliquis publicâ potestate præditus, præfata s villas ab hospitale pauperum,  à luminaribus ipsius Ecclesiæ auferre, vel minuere præsumat: sed liceat præfato Abbati, suisque successoribus, eas cum domibus, ædificiis, terris cultis  incultis, vineis, silvis, pratis, pascuis, aquis aquarúmque decursibus, exitibus  regressibus, viis  inviis, eas (sicut dictum est) quieto ordine possidere. Eâ videlicèt ratione, ut pro nobis, genitore ac genitrice nostrâ, conjugéque  prole assiduè cum subjectis, sibi fratribus, Domini misericordiam exorare non negligant. Ut autem nostræ largitionis auctoritas per futura tempora diligentiùs ab omnibus conservetur, manu propriâ subter eam firmavimus,  anuli nostri impressione assignari jussimus. Signum HLUDOVICI gloriosissimi Regis. Ego VVigbaldus notarius, ad vicem Gozleni recognovi  subscripsi. Datum II. Idus Decembris, Indictione XII. anno II. regni domni HLudovici gloriosissimi Regis. Actum Cipsiaco fisco in Dei nomine feliciter, amen.